Material
wšelake sadowe družiny
talerje
předłoha k wućišćenju
Přihot
Předłohu wućišćeć. Sad do małych kuskow rozkrać a na talerjach rozdźělić.
Přewjedźenje
Giuseppe Arcimboldo bě wuznamny italski moler, kiž je před wjace hač 400 lětami fantastiske mjezwoča molował. Někotre z tutych mjezwočow su zestajene ze wšelakich družinow sadu. Dajće dźěćom móžnosć, na swojim talerju tajke mjezwoča abo mustry ze sadu kłasć. Hdyž su hotowe, njech spytaja raz wopisować, što su jako prěnje kładli a kotre płody su wužiwali. Prašejće so tež tamne dźěći, kak mjezwočo wupada, hač so směje abo je zrudne atd. Budźeće so dźiwać, kelko wjesela dźěći při tym změja a zo te abo tamne dźěćo tež jónu sad wopta, kotrež snano hišće njeznaje. Po tym hodźa so předłohi rjenje pisane wumolować a wudospołnić.
swe_Latn slv_Latn ban_Latn ces_Latn ces_Latn szl_Latn umb_Latn szl_Latn